два пъти работното налягане.
 3.3.2. Регулаторите на дебита на СПГ от класове 1 и 2 трябва да са конструирани така, че да могат да работят при температурите, посочени в приложение 5О.
 3.4. Компонентите с електрическо управление, съдържащи СПГ, трябва да отговарят на следните изисквания:
 а)
 да са свързани към маса поотделно;
 б)
 електрическата верига на компонента да е галванично разделена от корпуса му.
 ПРИЛОЖЕНИЕ 4З
 ПРЕДПИСАНИЯ ОТНОСНО ОДОБРЕНИЕТО НА ЕЛЕКТРОННИЯ БЛОК ЗА УПРАВЛЕНИЕ
 1. В НАСТОЯЩОТО ПРИЛОЖЕНИЕ СЕ ОПРЕДЕЛЯТ ПРЕДПИСАНИЯТА ОТНОСНО ОДОБРЯВАНЕТО НА ТИПА НА ЕЛЕКТРОННИЯ БЛОК ЗА УПРАВЛЕНИЕ.
 2. ЕЛЕКТРОНЕН БЛОК ЗА УПРАВЛЕНИЕ
 2.1. Електронен блок за управление може да е всяко устройство, което контролира постъпването на СПГ/ВПГ в двигателя и управлява затварянето на автоматичния клапан в случай на спиране на двигателя, на разрушаване на горивопровод, на заглъхване на двигателя или при сблъсък.
 2.1.1. Независимо от разпоредбите на точка 2.1, автоматичният клапан може да остава в отворено състояние по време на фазите на принудително спиране на двигателя.
 2.2. Времезакъснението до затварянето на автоматичния клапан след момента на спирането на двигателя не трябва да надвишава 5 секунди.
 2.3. Устройството може да е оборудвано със система за автоматично управление на ъгъла на изпреварване на запалването, която може да е вградена в електронния блок за управление или да е самостоятелна.
 2.4. Устройството може да е обединено с пасивни впръсквачи, за да позволи правилното функциониране на електронния блок за управление за бензин при работа със СПГ/ВПГ.
 2.5. Електронният блок за управление трябва да е конструиран така, че да може да работи при температурите, посочени в приложение 5О.
 ПРИЛОЖЕНИЕ 4И
 ПРЕДПИСАНИЯ ОТНОСНО ОДОБРЕНИЕТО НА ТОПЛООБМЕННИК–ИЗПАРИТЕЛЯ ЗА ВПГ
 1. В НАСТОЯЩОТО ПРИЛОЖЕНИЕ СЕ ОПРЕДЕЛЯТ ПРЕДПИСАНИЯТА ОТНОСНО ОДОБРЯВАНЕТО НА ТИПА НА ТОПЛООБМЕННИК–ИЗПАРИТЕЛЯ ЗА ВПГ.
 2. ТОПЛООБМЕННИК–ИЗПАРИТЕЛ ЗА ВПГ
 2.1. Топлообменник–изпарителят за ВПГ може да бъде всякакво устройство, изготвено с цел изпаряване на криогенно течно гориво и подаването му към двигателя като газ с температура на между – 40 и + 105 °C.
 2.2. Материалът, от който е изработен топлообменник-изпарителят за ВПГ, който по време на работа е в контакт със СПГ, трябва да е съвместим с изпитвателния сгъстен природен газ. За проверката на тази съвместимост се прилага процедурата, описана в приложение 5Г.
 2.3. Частта на топлообменник-изпарителя за ВПГ, която е в контакт с резервоара, се приема за клас 5.
 2.4. Топлообменник–изпарителят трябва да е конструиран така, че да издържа на налягане, равно на 1,5 пъти работното налягане (в МРа), без да пропуска и да се деформира.
 2.5. Топлообменник–изпарителят трябва да е конструиран така, че да е херметичен (без външни пропуски) при налягане, равно на 1,5 пъти работното налягане (в МРа) (вж. приложение 5Б).
 2.6. Топлообменник–изпарителят трябва да е конструиран така, че да може да работи при температурите, посочени в приложение 5О.
 2.7. Топлообменник–изпарителят за ВПГ трябва да отговаря на изпитвателните процедури за клас 5.
 2.8. Топлообменник–изпарителят за ВПГ трябва да отговаря на изпитвателните процедури за замръзване на водната риза. Частта на топлообменник-изпарителя, която обикновено съдържа разтвор на антифриз, се напълва с вода до нормалния ѝ капацитет и се излага на – 40 °C в продължение на